पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वैश्विक महामारी की घातक दूसरी लहर के दौरान आमजन को जागरूक करने के लिए उपखण्ड अधिकारी भारत भूषण गोयल के निर्देश पर पेन्टर द्वारा नगरपालिका क्षेत्र में मुख्य चौराहों एवं मुख्य स्थानों पर कोरोना जागरूकता के रंगोली संदेश लिखे जा रहे है। इसके पीछे मुख्य उद्देश्य है कि कोरोना बीमारी से ज्यादा से ज्यादा लोगों को जागरूक किया जाए। नगरपालिका के अधिशासी अधिकारी सुरेश कुमार मीणा ने बताया कि राज्य सरकार द्वारा जारी रेड अलर्ट जागरूकता अभियान के दौरान सुबह 11.00 बजे बाद बिना कार्य के घर से बाहर नही निकलने की गाईडलाईन जारी की गई है।, फिर भी कुछ लोग बिना वजह घर के बाहर घुमते फिरते है। एसडीएम भारतभूषण गोयल द्वारा पेन्टर को निर्देशित किया गया कि आमजन को जागरूक करने के लिए अपनी कला का उपयोग करते हुए नगरपालिका क्षेत्र के मुख्य-मुख्य चौराहों एवं मुख्य-मुख्य स्थानों पर कोरोना से बचाव हेतु संदेश लिखे जाएं ताकि लोगों को जागरूक किया जा सके।
इसको लेकर शिवा आर्ट द्वारा जनहित में किए गए कार्यो के संबंध में उपखण्ड प्रशासन एवं नगरपालिका प्रशासन द्वारा धन्यवाद ज्ञापित किया हैं।अधिकारियों ने ककोड़ में तीन दिवस में डोर टू डोर सर्वे के दिए निर्देशबनेठा| ककोड़ ग्राम पंचायत मुख्यालय पर गुरुवार राजीव गांधी सेवा केंद्र में ग्राम स्तरीय कोरोना कोर कमेटी की बैठक आयोजित की गई जिसमें अधिकारियों द्वारा ग्राम स्तरीय कर्मचारियों को तीन दिवस के भीतर घर घर जाकर वास्तविक सर्वे करने के निर्देश दिए । गौरतलब है कि गत दिवस टोंक जिला प्रभारी आनंदी लाल वैष्णव ने ककोड़ ग्राम का दौरा कर आंगनबाड़ी कार्यकर्ताओं द्वारा किए गए सर्वे की जांच की गई थी जिसमें कई कमियां पाई गई । जिसके बाद नाराजगी जताते हुए दुबारा वास्तविक सर्वे करने के निर्देश दिए थे ।
इसके पश्चात गुरुवार को राजीव गांधी सेवा केंद्र में ग्राम स्तरीय आंगनबाड़ी कार्यकर्ता, बीएलओ, एएनएम ,आशा वर्कर सहित कई कर्मचारियों की बैठक आयोजित की गई जिसमें बनेठा नायब तहसीलदार रामकिशोर मीणा ,विकास अधिकारी बृज लाल मीणा, ब्लॉक सीएमएचओ आर एस मेंहर ने तीन दिवस के भीतर डोर टू डोर जाकर खांसी ,जुकाम ,बुखार से पीड़ित मरीजों का वास्तविक सर्वे करने के निर्देश दिए और कहा कि कोई भी कर्मचारी सर्वे में लापरवाही बरतता है तथा झूठी सूचना प्रशासन को देता है तो उसके खिलाफ आवश्यक विभागीय कार्रवाई की जाएगी। बैठक के दौरान सरपंच रामविलास गुर्जर, पटवारी, एएनएम, आंगनबाड़ी कार्यकर्ता, आशा सहयोगिनी, बीएलओ तथा ग्राम स्तरीय कर्मचारी उपस्थित थे।दुकानें खोली, कोर कमेटी अध्यक्षने करवाई बंदगुन्सी| रेड अलर्ट जन अनुशासन पखवाडा के लिए जारी गाइड लाइन में बाजार बंद रखने की पाबंदी को दरकिनार करते हुए गुरूवार को गांव गुन्सी के बाजार खुल गए।
सूचना मिलते ही कोर कमेटी अध्यक्ष ने मौके पर पहुंचकर दुकानें बंद करवाई। कोर कमेटी अध्यक्ष प्रधानाचार्य राकेश कुमार अग्रवाल ने बताया कि गांव गुन्सी में गाइड लाइन का उल्लंघन करते हुए कुछ व्यापारियों ने अपनी दुकानें खोल ली थी। सूचना मिलने पर मौके पर पहुंचकर दुकानदारों को समझाया तथा दुकानों को बंद करवाया।सेन जयंती समारोह स्थगितपीपलू| कोरोना महामारी के चलते सेन समाज उत्थान समिति ने 8 मई को होने वाले सेन जयंती समारोह को स्थगित किया हैं। जिलाध्यक्ष बृजमोहन सेन ने बताया कि सभी समाजबंधु सेन जयंती के अवसर पर अपने घरों पर आराध्य भक्त शिरोमणि सेन महाराज की पूजा अर्चना कर जयंती उत्सव कोरोना गाडइलाइन की पालना के साथ मनाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn